Район Красно село - столична община.Официален сайт. District Krasno selo - Sofia Municipality.Official site - Новини Предстоящи събития Две ключови събития бяха организирани по проект „Капитал с кауза” на Фондация “SOS Предприемачи”, с партньор Район „Красно село”
Две ключови събития бяха организирани по проект „Капитал с кауза” на Фондация “SOS Предприемачи”, с партньор Район „Красно село”
Фондация “SOS Предприемачи” проведе на 26.10.2016 г. семинар “СЪВРЕМЕННИТЕ ФОРМИ НА ФИНАНСОВ ИНЖЕНЕРИНГ ЗА РАЗВИТИЕ И НАСЪРЧАВАНЕ НА СОЦИАЛНОТО ПРЕДПРИЕМАЧЕСТВО” по проект „КАПИТАЛ С КАУЗА”, финансиран от Столична община, Програма Европа 2016. Партньор по проекта е Район „Красно село”.
Участие в семинара взеха заместник-кметът на Район „Красно село” Грети Стефанова и експерти от администрацията на района, експерти от отдел “Програмиране” на МТСП, столичният общински съветник Симеон Славчев, представители на НПО сектора и много гости от частния бизнес с интерес да развиват социално предприемачество.
Събитието бе открито от Веселина Купенова, Председател на Съвета на Фондация “SOS Предприемачи” и Ръководител на проекта. Приветствено слово към гостите отправи и заместник-кметът на Район „Красно село” Грети Стефанова, която разказа за участието на общинската администрация в различни проекти със социална насоченост, изпълнявани за гражданите в района.
Веселина Купенова представи нови и интересни форми на финансов инженеринг, насочени към устойчивото развиване на социални инициативи и предприятия.
Полезна информация за възможностите на процедура BG05M9OP001-2.006 „Развитие на социалното предприемачество“, на ОП “Развитие на човешките ресурси” 2014-2020 даде гл. експерт Магдалена Тодорова от Министерството на труда и социалната политика. Презентацията й предизвика бурна дискусия сред присъстващите представители на НПО-сектора, частния бизнес и държавната администрация.
Във втората част на събитието се проведе коучинг и брейнсторминг сесия с д-р Антонина Кардашева. В резултат бяха изведени идеи за формирането на пилотна програма за развитие и насърчаване на социалното предприемачество на местно ниво в Столична община.
На 28.10.2016 г. се състоя и кръгла маса КАПИТАЛ С КАУЗА по проекта, открито от Веселина Купенова, а приветствено слово към гостите отправи Цветомира Георгиева, координатор по проекта от Столична община - Програма Европа.
В дискусията бяха обсъдени резултатите от груповия коучинг, проведен на 26.10.2016 годшна. Представен бе доклад от направеното проучване и изводи по проекта, в който акцент бяха разработените от участниците в проекта идеи.
Екипът по проекта представи изводите от направеното коучинг обучение и презентира структурата на пилотната програма за създаване на градски социален инвестиционен фонд, приложимостта, ползите и необходимите действия, които трябва да бъдат предприети, за да се реализира подобна стратегия.
Вижте още информация тук , както и кратък видеоматериал